Emmanuel Obbo

**Emmanuel Obbo** (født 1952) er en ugandisk prelat og katolsk erkebiskop av Tororo.
## Liv og virke
### Prest
Emmanuel Obbo sluttet seg til kongregasjonen *[[Apostles of Jesus]]*, avla sine løfter den 8. desember 1979 og ble ordinert til prest den 13. desember 1986 i menigheten i Nagongera. Fra 1986 til 1987 hadde han stillingen som assistent til novisemesteren for *Apostles of Jesus*-novisiatet i Moroto.

Fra 1988 til 1991 studerte han ved Det pavelige universitet Urbaniana i Roma, hvor han tok doktorgrad i filosofi med en avhandling om elementene i metafysikken i Ludwig Wittgensteins filosofi. Under denne studieperioden utførte han samtidig sjelesørgertjeneste i menigheten *San Vitale* i Fuorigrotta. 

I 1993 ble han generalvikar for  kongregasjonen *Apostles of Jesus*. Kongregasjonen *Apostles og Jesus* ble grunnlagt av den italienske combonianer og misjonær Giovanni Marengoni (1922-2007) for presteutdannelsen av afrikanske misjonærer.

### Biskop av Soroti
Pave Benedikt XVI utnevnte ham til biskop av Soroti den 27. juni 2007. Den emeriterte biskop av Soroti, Erasmus Desiderius Wandera, ordinerte ham til biskop den 6. oktober samme år; hans medkonsekratorer var Denis Kiwanuka Lote, erkebiskop av Tororo, og James Odongo, militærbiskop for Uganda.

Som biskop av Soroti fremmet han byggingen av en ny operasjonsstue på Lwala sykehus forestått av en humanitær organisasjon.

### Erkebiskop av Tororo
Pave Frans utnevnte ham til erkebiskop av Tororo den 2. januar 2014. 

Inntil en etterfølger er utnevnt, administrerte ham samtidig bispedømmet Soroti som apostolisk administrator *sede vacante et ad nutum Sanctae Sedis*. Dette vedvarte til den 25. mai 2019. Først da fikk Soroti sin egen nye biskop, Joseph Eciru Oliach.

I Tororo erkebispedømme opprettet han et kapellani for hvert dekanat og en komité i hvert sogn med mål om å håndtere vold i hjemmet, et av erkebispedømmets største problemer.

Erkebiskop Obbo kritiserte den ugandiske regjering for kampanjen for å forhindre AIDS ved bruk av kondomer. Prelaten uttalte at kondomet ble laget for å la prostituerte ikke se aktiviteten sin bli avbrutt av graviditeter, og at kyskhet og ekteskapelig troskap ville være tilstrekkelig for å forebygge AIDS.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1767
* Kardinal Pietro Francesco Galleffi (1770–1837) *1819
* Kardinal Giacomo Filippo Fransoni (1775–1856) *1822
* Kardinal Carlo Sacconi (1808–1889) *1851
* Kardinal Edward Henry Howard of Norfolk (1829–1892) *1872
* Kardinal Mariano Rampolla del Tindaro (1843–1913) *1882
* Kardinal Rafael Merry del Val y Zulueta (1865–1930) *1900
* Kardinal Arthur Hinsley (1865–1943) *1926
* Erkebiskop David James Mathew (1902-1975) *1938
* Kardinal Laurean Rugambwa (1912–1997) *1952
* Kardinal Emmanuel Kiwanuka Nsubuga (1914-1991) *1966
* Biskop Erasmus Desiderius Wandera (1930-1922) *1981
* Erkebiskop *Emmanuel Obbo* (1952–) *2007

## Referanser